Die polisie het gister as “ ’n vroeë Kersgeskenk” minstens 29 gewapende vermeende rowers aangekeer en drie doodgeskiet.
Adriao het gesê die rooftog is uiters noukeurig beplan. Daar was drie wegkommotors wat op strategiese plekke oor die hele sentrum geparkeer is. Dit het ingesluit ’n Volvo wat op 9 Desember in Boksburg gekaap is, ’n Toyota Quantum-bussie en ’n Toyota Corolla.
In ’n ander gefnuikte rooftog is die plan van 14 vermeende rowers, wat glo ’n rooftog by ’n winkelsentrum in Centurion wou uitvoer, gisteroggend in die kiem gesmoor toe die polisie hulle voorgelê en agt rowers aangekeer het.
“Ons het ’n wenk oor ’n moontlike rooftog in Centurion gekry en die provinsiale georganiseerde misdaadintervensie-eenheid het ’n lokval gestel.
Volgens haar het die 14 in vier voertuie – ’n BMW, twee Toyota Corollas en ’n Volkswagen Golf – gery toe die polisie hulle voorgekeer het.
Mnr. Firoz Cachalia, Gautengse LUR vir openbare veiligheid, het in ’n verklaring die polisie gelukgewens met die onlangse suksesse.
’n Veldtog waarin die skatryk sakeman mnr. Patrice Motsepe saam met die Tshwane-munisipaliteit Kers-vreugde gebring het vir minder-bevoorregtes, het ’n wrang smaak gelaat by ’n Pretorianer wat deurgeloop het onder die aggressie van ’n verkeersman wat ’n konvooi van dié veldtog begelei het.
Iemand van Pretoria met die skuilnaam Regsgeleerde het die afgelope week in ’n brief in Beeld vertel hoe die metropolisielid op ’n motorfiets hom gevloek het toe hy nie ’n rooi verkeerslig in Wonderboom wou verontagsaam sodat die konvooi verby kon kom nie.
Volgens Mminele het Sundowns en die Motsepe-stigting vandeesmaand ’n veldtog genaamd Kersfees met die Mense saam met die metro-owerheid aangepak.
Die sokkerklub en die stigting het vir die presente betaal, asook vir die kunstenaars op die konsert, wat deur sowat 20 000 mense bygewoon is.
• Lede van BBP-beskermingseenhede wat die publiek sleg behandel en selfs hul lewe in gevaar stel, was die laaste tyd gereeld in die nuus.
Rapport het verlede Sondag berig oor ’n voorval waarin so ’n lid op die N1 tussen Pretoria en Johannesburg sy wapen gerig het op die Rapport-fotograaf Brendan Croft en veroorsaak het dat Croft byna ’n ongeluk gemaak het met sy motorfiets.
Dieselfde lot het talle staatsgeboue getref wat ook weens ’n gebrek aan onderhoud ten gronde gaan, sê mnr. Sakkie Blanche, ’n DA-parlementslid en die party se woordvoerder oor openbare werke.
Boonop is dié inwoners almal onwettig daar en hulle betaal nie ’n sent huurgeld nie. Die huise is in so ’n haglike toestand dat die enigste oplossing straks is om die stootskrapers in te stuur en alles met die aarde gelyk te maak.
Hy sê die omstrede SAW-basis by Pomfret in Noordwes én die voormalige opleidingskollege vir vroue by George is nog voorbeelde van hoe die Suid-Afrikaanse Nasionale Weermag sy eiendom ten gronde laat gaan het.
“Die staat gee nie ’n flenter om wat van sy geboue word wanneer hy plekke ontruim nie – en dikwels ook nie eens terwyl persele nog gebruik word nie.
“Kraanwater is veilig, maar bly weg van enige water wat in die natuur voorkom. Selfs ’n klein stroompie water in ’n bergreeks kan moontlik besmet wees,” sê hy.